Document ID: /roh_data/filtered/fineweb-2-filterrobots_roh.jsonl.gz/17673

Parts da la citad da Cuira èn stadas il mardi suentermezdi per in'ura senza current electric. Sco quai ch'ils manaschis industrials da Cuira han confermà, è il current electric crudà ora en ils conturns dals ospitals. Ils ospitals sezs disponan en tals cas da forza electrica d'urgenza.
La raschun per l'interrupziun n'è anc betg enconuschenta. Ils manaschis industrials n'han nagins indizis che lavurs vi dad in plazzal avessan pudì chaschunar il disturbi.
RR novitads 16:00